DA Den Europæiske Unions Tidende C 100/6

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter og om ændring af forordning (EF) nr. 70/2001

(2008/C 100/04)

Sag nr.: XA 384/07

Medlemsstat: Belgien

Region: Vlaanderen

Støtteordningens benævnelse eller navnet på den virksomhed, der modtager en individuel støtte: Vlaams Centrum voor Agro- en Visserijmarketing vzw (VLAM)

Retsgrundlag: Decreet van 22 december 2006 houdende de uitgavenbegroting van de Vlaamse Gemeenschap voor het begrotingsjaar 2007, inzonderheid artikel 12, gewijzigd bij het decreet van 29 juni 2007

Forventede årlige udgifter i henhold til ordningen eller det samlede individuelle støttebeløb, der ydes til virksomheden: Et tilskud på 60 000 EUR ydes til de tre nedennævnte programmer fordelt på følgende måde:

34 000 EUR for leverede konsulenttjenester

9 000 EUR for tilrettelæggelse af fora for videnudveksling

17 000 EUR for publikationer

Maksimal støtteintensitet: Støtteintensiteten er 100 %

Gennemførelsesdato: Støttes ydes fra den 1. januar 2008

Ordningens eller den individuelle støttes varighed: Støtten ydes til aktiviteter i perioden 1. januar 2008 til 31. december 2008

Støttens formål: Nonprofitorganisationen VLAM ønsker i 2008 at iværksætte en aktiv kampagne med henblik på at udarbejde og udbrede kendskabet til et logo, som gør det muligt for forbrugerne at finde frem til, hvor der sælges landbrugsprodukter. Med denne aktion lettes kontakten mellem producenter og forbrugere.

Nonprofitorganisationen VLAN planlægger følgende aktiviteter:

Støtteforanstaltningen ydes i henhold til artikel 15 i forordning (EF) nr. 1857/2006. Bestemmelserne i artikel 15 i forordning (EF) nr. 1857/2006 opfyldes.

Artikel 15, stk. 2, litra c): til konsulenttjenester leveret af tredjemand: gebyrer for tjenesteydelser, der hverken må være varige eller regelmæssige eller vedrøre virksomhedens normale driftsudgifter såsom løbende skatterådgivning, regelmæssig juridisk rådgivning eller reklame

Artikel 16, stk. 2, litra d): til tilrettelæggelse af og deltagelse i fora for videnudveksling mellem virksomheder, konkurrencer, udstillinger og messer

Artikel 15, stk. 2, litra f): til publikationer såsom kataloger eller websteder med faktiske oplysninger om producenter fra en bestemt region eller producenter af et bestemt produkt, forudsat at der er tale om neutrale oplysninger og en neutral præsentation, og at alle berørte producenter har samme muligheder for at blive optaget i publikationen

Berørt(e) sektor(er): Sektorerne planteavl og husdyrhold

Den støttetildelende myndigheds navn og adresse:

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan, 35, bus 40 B-1030 Brussel

Websted: http://www.ejustice.just.fgov.be/cgi/article_body.pl?numac=2007036508&caller=list&article_lang=N&row_id=1&numero=18&pub_date=2007-10-04&set3=set+character_variant+ %27dutch.ftl %27&ddfm=12&dt=DECREET&language=nl&choix1=EN&choix2=EN&fromtab=+montxt&nl=n&trier=afkondiging&ddda=2006&sql=dt+ %3D+ %27DECREET %27+and+dd+between+date %272006-12-22 %27+and+date %272006-12-22 %27+&rech=18&tri=dd+AS+RANK+&ddfa=2006&dddj=22&dddm=12&ddfj=22&set1=set+stopfile+ %27MON.stp %27

Andre oplysninger: Uden denne offentlige støtte er det ikke muligt at opfylde programmets mål, og aktiviteterne vil ikke kunne udføres

Jules VAN LIEFFERINGE

Generalsekretær

Sag nr.: XA 387/07

Medlemsstat: Spanien

Region: Comunidad Valenciana

Støtteordningens benævnelse eller navnet på den virksomhed, der modtager en individuel støtte: Régimen de ayudas a los productores de cereza y viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Retsgrundlag: Resolución de la Consellería de Agricultura, Pesca y Alimentación, por la que se establecen ayudas a los productores de cereza y de viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Forventede årlige udgifter til ordningen eller det samlede individuelle støttebeløb, der ydes til virksomheden: Der forventes udgifter til støtte til dyrkning af kirsebær på 1 300 000 EUR.

Der forventes udgifter til støtte til dyrkning af druer på 150 000 EUR

Maksimal støtteintensitet: Støtteintensiteten bliver med udgangspunkt i vurderingsmetoden på ikke over 49,74 % for kirsebær og på 39,98 % for druer.

Den maksimale støtte til kirsebær er 20 000 EUR.

Støtten til den enkelte landbruger til produktion af druer bliver ikke større end det maksimum, der kan beregnes i overensstemmelse med artikel 11, stk. 2 og 3, i forordning (EF) nr. 1857/2006

Gennemførelsesdato: Ti dage efter offentliggørelsen i »Diario Oficial de la Comunidad Valenciana« (den selvstyrende regions Valencias officielle tidende)

Ordningens eller den individuelle støttes varighed: Til 31. december 2008

Målet med støtten: Støtten skal yde landbrugere kompensation for deres tab af produktionspotentiale i kirsebærplantager og vinmarker, der har været udsat for ugunstige vejrforhold i 2006 og 2007, således at det bliver lettere at fortsætte driften af de pågældende brug.

Artikel 11: Støtte i forbindelse med tab som følge af ugunstige vejrforhold.

Støtten skal kompensere for manglende indkomst fra salg af det produkt, de ugunstige vejrforhold er gået ud over

Berørt(e) sektor(er): Landbrug: dyrkning af kirsebær og druer

Den støttetildelende myndigheds navn og adresse:

Consellería de Agricultura, Pesca y Alimentación C/ Amadeo de Saboya, no 2 E-46010 Valencia

Websted: http://www.docv.gva.es/portal/portal/2007/12/03/pdf/2007_14504.pdf

Valencia, den 26. november 2007.

Generaldirektør for Landbrugsproduktion

Laura PEÑARROYA FABREGAT

Sag nr.: XA 388/07

Medlemsstat: Italien

Region: Piemonte

Støtteordningens benævnelse eller navnet på den virksomhed, der modtager en individuel støtte: d.g.r. n. 36-6961 del 24 settembre 2007«Legge regionale 20 novembre 2002, n. 29 (Istituto per il marketing dei prodotti agroalimentari del Piemonte), art. 3, comma 2. Procedure, criteri e condizioni per l'erogazione di contributi in conto capitale»

Retsgrundlag: Legge regionale n. 29/2002

d.g.r. n. 36-6961 del 24 settembre 2007

Forventede årlige udgifter til ordningen eller det samlede individuelle støttebeløb, der ydes til virksomheden: Det samlede årlige beløb på grundlag af ordningen 0,40 mio. EUR

Samlet ad hoc-støttebeløb 2,40 mio. EUR

Maksimal støtteintensitet: Den maksimale støtteintensitet er som følger:

100 % til markedsundersøgelser, produktudvikling og fastlæggelse af produktionsstandarder (jf. bilaget til regionalrådets beslutning nr. 36-6961 af 24. september 2007, punkt 1.2.1.A)

100 % til teknisk bistand ved handelsaftaler og -partnerskaber (jf. bilaget til regionalrådets beslutning nr. 36-6961 af 24. september 2007, punkt 1.2.1.B)

100 % til salgsfremme, messedeltagelse og lignende (jf. bilaget til regionalrådets beslutning nr. 36-6961 af 24. september 2007, punkt 1.2.1.D)

Gennemførelsesdato:

Ordningens eller den individuelle støttes varighed:

Målet med støtten og støtteberettigede omkostninger: Støtten har til formål at sikre:

Støtte i henhold til artikel 14 i forordning (EF) nr. 1857/2006, som har til formål at fremme produktion af kvalitetslandbrugsprodukter.

Der kan især ydes støtte til dækning af de udgifter, som landbrugsvirksomheder, der beskæftiger sig med primærproduktion, har til nedennævnte tjenesteydelser, for så vidt disse vedrører udvikling af kvalitetslandbrugsprodukter. En sådan støtte kan udgøre:

— udgifter til markedsundersøgelser og produktudformning, herunder støtte til udarbejdelse af ansøgninger om anerkendelse af geografiske betegnelser og oprindelsesbetegnelser eller specificitetsattester i overensstemmelse med de relevante EF-forordninger

— udgifter til indførelse af kvalitetssikringsordninger, såsom ISO's serie 9000 eller 14000, systemer på basis af risikoanalyse og kritiske kontrolpunkter (HACCP), sporingssystemer, systemer til sikring af ægthed og overholdelse af markedsnormer eller miljørevisionssystemer

— udgifter til uddannelse af personale i anvendelsen af ordninger og systemer som nævnt i foregående punkt

— udgifter til afgifter, som opkræves af anerkendte certificeringsorganer for den første certificering af kvalitetssikringssystemer og lignende systemer

— udgifterne til obligatoriske kontrolforanstaltninger, som i henhold til EF-bestemmelser eller national lovgivning foretages af eller på vegne af myndighederne, medmindre det i EF-bestemmelserne er fastsat, at virksomhederne skal bære de pågældende udgifter.

Støtte i henhold til artikel 15 i forordning (EF) nr. 1857/2006, som har til formål at fremme af aftaler og forretningsmæssige partnerskaber.

Hvad angår konsulenttjenester leveret af tredjemand, ydes der støtte til gebyrer for tjenesteydelser, der hverken må være varige eller regelmæssige eller vedrøre virksomhedens normale driftsudgifter såsom løbende skatterådgivning, regelmæssig juridisk rådgivning eller reklame.

Støtte i henhold til artikel 15 i forordning (EF) nr. 1857/2006, hvis mål er at fremme deltagelse i salgsfremmende aktiviteter (deltagelse i messer og lignende).

Hvad angår tilrettelæggelse af og deltagelse i fora for videnudveksling mellem virksomheder, konkurrencer, udstillinger og messer kan der ydes støtte til landbrugsvirksomheder, der beskæftiger sig med primærproduktion, når det gælder følgende udgifter:

— deltagergebyr

— rejseudgifter

— udgifter til publikationer

— leje af udstillingslokaler

— symbolske præmier i forbindelse med konkurrencer, op til en værdi af 250 EUR pr. præmie og vinder.

Der kan også ydes støtte til dækning af udgifter i forbindelse med udgivelse af publikationer såsom kataloger eller websteder med faktiske oplysninger om producenter fra en bestemt region eller producenter af et bestemt produkt, forudsat at der er tale om neutrale oplysninger og en neutral præsentation, og at alle berørte producenter har samme muligheder for at blive optaget i publikationen

Berørt(e) sektor(er): Landbrug og forbundne tjenester og aktiviteter. Alle fremstillingssektorer, hvis produkter falder ind under definitionen i artikel 2, stk. 2, i forordning (EF) nr. 1857/2006

Den støttetildelende myndigheds navn og adresse:

Regione Piemonte Direzione Agricoltura Corso Stati Uniti, 21 I-10129 Torino

Websted: Det direkte link til tekstens fulde ordlyd er:

http://www.regione.piemonte.it/governo/bollettino/abbonati/2007/39/suppo2/00000001.htm

Andre oplysninger: Støtteordningen vil gælde til 2013, dvs. til udløbet af gyldigheden af EF-rammebestemmelserne for statsstøtte til landbrug og skovbrug for 2007-2013 (EUT C 319, 27.12.2006, s. 1) og forordning (EF) nr. 1857/2006 om fritagelse. Den årlige udgift på 400 000 EUR indgår i Piemonte-regionens flerårige budget, som er godkendt ved den regionale lov nr. 10 af 23. april 2007 for 2007, 2008 og 2009. De efterfølgende regionale retsakter af regnskabsmæssig og finansiel karakter vil fra år til år fastlægge støtteordningens støttebeløb fra 2010 til 2013

Sag nr.: XA 390/07

Medlemsstat: Frankrig

Region: Département de l'Hérault

Støtteordningens benævnelse: Aides à l'achat d'agroéquipements à vocation environnementale par des Coopératives d'Utilisation de Matériels en Commun (CUMA)

Retsgrundlag:

— Article 4 du règlement (CE) no 1857/2006 de la Commission du 15 décembre 2006

— Articles L1511-2, L1511-3 et L1511-5 du code général des collectivités territoriales

— Délibération du Conseil général de l'Hérault du 16 juillet 2007

— Convention cadre en cours entre le département et la région Languedoc Roussillon

Forventede årlige udgifter til ordningen: 70 000 EUR afhængigt af de disponible budgetmidler

Maksimal støtteintensitet: Den maksimale støtteintensitet er 15 % til 40 % af de støtteberettigede omkostninger afhængigt af udstyrstype og eventuel tilstedeværelse af anden offentlig finansiering, idet den lokale myndighed, Conseil Général, sikrer, at støtteintensiteten aldrig overstiger 40 %, selv i tilfælde af kumulering

Gennemførelsesdato: Straks efter Kommissionens registrering og kvittering for modtagelsen

Ordningens eller den individuelle støttes varighed: 2007-2013

Støttens formål: Denne støtteordning falder ind under artikel 4 i forordning (EF) nr. 1857/2006.

Gennemførelsen af programmet skulle gøre det muligt at nå det miljøbeskyttelsesmål, der er omhandlet i forordningens artikel 4, stk. 3, litra d).

De støtteberettigede omkostninger dækker indkøb af effektive landbrugsmaskiner, der gør det muligt at begrænse brugen af kunstgødning og meget forurenende plantebeskyttelsesmidler, mindske input i jorden og således bidrage til udviklingen af mere miljøvenlige dyrkningsmetoder. Hvis f.eks. kemisk ukrudtsbekæmpelse erstattes med mekanisk ukrudtsbekæmpelse, mindskes brugen af ukrudtsmidler og dermed deres tilstedeværelse i jorden og i såvel grundvand som overfladevand.

Sideløbende hermed skal støtten bidrage til at nedbringe udgifterne for de enkelte bedrifter som omhandlet i artikel 4, stk. 3, litra a), i forordning (EF) nr. 1857/2006, da udgifterne forbeholdes CUMA. Investeringen i CUMA skaber en gensidig behovsdækning, og landbrugerne kan optimere og rentabilisere deres investeringer fordelt på flere bedrifter. CUMA's indkøb af maskiner gør det muligt at undgå overinvestering for den enkelte landbruger. Dette vil alt andet lige skabe en mere dynamisk konkurrenceevne for bedrifterne.

Listen over støtteberettiget landbrugsudstyr er vedlagt

Berørt(e) sektor(er): Støtten tager sigte på samtlige CUMA uanset aktivitetssektoren, når blot de opfylder definitionen af på en SMV som opstillet i fællesskabsretten

Den støttetildelende myndigheds navn og adresse:

Conseil général de l'Hérault Hôtel du département 1000, rue d'Alco F-34087 Montpellier cedex 4

Websted: www.cg34.fr

Rubrik: Économie/agriculture/production/appui au développement/en savoir plus: aide à l'investissement en CUMA

Liste over støtteberettiget miljømæssigt landbrugsudstyr:

1) Udstyr til jordbehandling, navnlig:

Kværne til plantematerialer

Sprøjteudstyr

Drejekværn

Kompakteringsudstyr

Drejeskær

Underjordsplov

Harver.

Sådant udstyr begrænser brugen af kemiske ukrudtsmidler, ilter jorden og forbedrer den organiske nedbrydning ved at forbedre jordens struktur. Udgifterne til indkøb af sådanne landbrugsmaskiner bidrager således til målsætningerne om at forbedre det naturlige miljø som omhandlet i artikel 4, stk. 3, litra d) i forordning (EF) nr. 1857/2006.

2) Udstyr til biobrændstoffer, navnlig:

Dekanteringstanke

Opbevaringssiloer

Pakkemaskiner

Oplagringssiloer

Pumper

Sorteringsmaskiner

Oplagringstanke

Presningsmaskiner

Oliepresser

Snegle

Tørremaskiner

Filtre.

Sådant udstyr gør det muligt at fremstille »biobrændstoffer« fra raps og solsikke. Finansiering er mulig, hvis udstyret udelukkende er beregnet til fremstilling af »biobrændstoffer«.

3) Udstyr til tilførsel af organiske stoffer, navnlig:

Spredningsciterner

Gødningsspredere

Kompostspredere

Komposteringsanlæg

Spredere til organiske stoffer

Kværne til plantematerialer.

Når der tilføres organiske stoffer, kan brugen af kunstgødning mindskes. Hertil kommer, at organiske stoffer forbedrer jordstrukturen og øger vandbindingsevnen. Foranstaltningen er dermed i overensstemmelse med det miljøbeskyttelsesmål, der er omhandlet i artikel 4, stk. 3, litra d) i forordning (EF) nr. 1857/2006.

4) Beskæringsudstyr, navnlig:

Rodvendere

Mekaniske rensere

Rodkværne

Opbindingsmaskiner

Topskærere

Forskærere

Bladskærere

Opbindingsmateriale.

Sådant udstyr anvendes hovedsageligt til opbinding af vinstokke og vedligeholdelsen af jordstykkerne.

En bedre opbinding mindsker tilførslen af plantebeskyttelsesmidler, da det løvdækkede areal mindskes og gøres sundere.

5) Udstyr, der begrænser forureningen fra plantebeskyttelsesmidler, navnlig:

Vaskeanlæg til høstmaskiner

Programmerbare tællemaskiner

Præcisionslokaliseringsudstyr GPS-behandling

Udstyr til rensning af tanke

Udstyr til støtte for beslutningstagningen

Flow management-udstyr

Anordninger til opsamling af slam.

Sådant udstyr reducerer mængden af kemisk input og øger behandlingernes effektivitet

Sag nr.: XA 391/07

Medlemsstat: Spanien

Region: Región de Murcia

Støtteordningens benævnelse eller navnet på den virksomhed, der modtager en individuel støtte: Ayudas a los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia, para la puesta en marcha y para las actividades de los Consejos

Retsgrundlag: Propuesta de Orden de la Consejería de Agricultura y Agua por la que se establecen las subvenciones para los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia

Forventede årlige udgifter til ordningen eller det samlede individuelle støttebeløb, der ydes til virksomheden: Der forventes årlige udgifter på 2 000 000 EUR, dvs. i alt 12 000 000 EUR i en seksårig periode

Maksimal støtteintensitet: I henhold til artikel 4 i forslaget til bekendtgørelse kan støtten højst blive på 275 000 EUR pr. år og pr. organ for så vidt angår produkter, der er omfattet af forordning (EØF) nr. 2092/91, og 160 000 EUR for produkter, der er omfattet af forordning (EF) nr. 510/2006 og (EF) nr. 1493/1999.

I henhold til artikel 3 afhænger maksimumsbeløbet dog af de pågældende støtteberettigede udgifter på følgende måde:

Til organernes aktiviteter (artikel 3A) kan der ydes støtte på op til 70 % af de samlede udgifter til information og salgsfremme under programmer vedrørende fødevarekvalitet (dog højst 90 000 EUR) (punkt 1.1) og op til 70 % for så vidt angår markedsundersøgelser (højst 20 000 EUR pr. år) (punkt 1.3). Til generisk reklame kan der ydes op til 50 % i støtte, dog højst 20 000 EUR (punkt 1.2).

Til omkostninger til obligatoriske kontrolforanstaltninger kan der ydes op 100 % eller 60 %, afhængigt af om der er tale om kontrol af produkter, der er omfattet af forordning (EØF) nr. 2092/91 eller af forordning (EF) nr. 510/2006 og (EF) nr. 1493/1999 (dog højst 60 000 EUR pr. år for så vidt angår de to sidste forordninger) (artikel 3.A.2).

Til oprettelse af organerne (artikel 3.B) kan der ydes støtte på op til 100 %, dog højst 60 000 EUR pr. år i de første fem år (og højst 300 000 EUR i hele femårsperioden) (punkt 1); støtten til information, salgsfremme og reklame falder gradvis over den første femårsperiode fra oprettelsen af kontrolorganet (Consejo Regulador), og den øvre grænse er den samme som ovenfor, både for generisk reklame og markedsundersøgelser, nemlig 20 000 EUR om året (punkt 2). Støtten til omkostninger til de obligatoriske kontrolforanstaltninger falder også gradvis fra 100 % til 60 % i de første fem år efter oprettelsen af kontrolorganet (Consejo Regulador), og der gælder også samme øvre grænse på 60 000 EUR om året (punkt 3)

Gennemførelsesdato: Januar 2008

Ordningens eller den individuelle støttes varighed: Til december 2013

Målet med støtten: Den i forslaget til bekendtgørelse omhandlede støtte ydes til de aktiviteter, der finder sted under både Consejos Reguladores de Denominaciones de Origen e Indicaciones Geográficas og Murcias Consejo de Agricultura Ecológica, herunder bl.a. kontrol med og fremme af kvaliteten af de produkter, de tager sig af, og som kompensation for udgifter til etablering af nye organer.

Den støtte, der i henhold til forslaget til bekendtgørelse ydes til organernes aktiviteter, er i overensstemmelse med artikel 15, stk. 2, litra c), litra d), nr. i), iii) og iv), og litra e), i forordning (EF) nr. 1857/2006, artikel 3.A.1 og B.2 i forslaget til bekendtgørelse, artikel 14, stk. 2, litra a) og e), i forordningen samt artikel 3.A.2 og B.3 i forslaget til bekendtgørelse.

Støtten til oprettelse af organerne har hjemmel i artikel 9 i forordningen, hvis stk. 3 opregner de støtteberettigede udgifter, og som indgår i artikel 3.B.1 i forslaget til bekendtgørelse

Berørt(e) sektor(er): Landbrugsprodukter, såvel animalske som vegetabilske produkter

Den støttetildelende myndigheds navn og adresse:

Dirección General de Industrias y Asociacionismo Agrario Consejería de Agricultura y Agua Plaza de Juan XXIII, s/n E-30008 Murcia

Websted: http://www.carm.es/neweb2/servlet/integra.servlets.ControlPublico?IDCONTENIDO=5221&IDTIPO=100&RASTRO=c428$m

Andre oplysninger: Støtten udbetales ikke direkte til producenterne, men til Consejos Reguladores de Denominaciones de Origen e Indicaciones Geográficas og Murcias Consejo de Agricultura Ecológica for så vidt angår produkter, der er omfattet af Rådets forordning (EF) nr. 501/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer, Rådets forordning (EF) nr. 1493/1999 af 17. maj 1999 om den fælles markedsordning for vin og Rådets forordning nr. (EF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler